Vejrguderne ser heldigvis ud til at være med dem, der skal ud til Sankt Hans-bålene tirsdag aften. Selvom flere dele af Nordjylland i eftermiddag kan forvente regn- og tordenbyer, vil der være klaret op til aftenens fester. - I aftentimerne er regnvejret overstået. Det vil blæse op, så det vil blive ganske flot, men også kølige temperaturer på omkring 12 og 13 grader og blæsende fra vest, siger Jens Ringgård Christiansen fra TV2 Vejret. I videoen over artiklen kan du se prognoserne for tirsdagens vejr i Nordjylland.

Referat:
Det bliver halvkøligt, men der kommer ifølge vejrprognoserne ikke til at regne til de nordjyske Sankt Hans-fester.